ડ્રાઇવર રવિ ચૌધરી પોલીસ સમક્ષ હાજર થઇ જતાં આ મામલે અનેક ખુલાસા થયા છે. જેમાં પૈસાની વહેંચણી બાબતે ઝઘડામાં તેની અને તેના સાગરીત રાજન મારવાડીની અન્ય આરોપીઓ નોમાન અને રફીક ઉર્ફે મુન્નાએ હત્યા કરવાની કોશિશ કરી હતી. જેમાં તેના પર છરી વડે હુમલો કરતાં તે ભાગી છૂટયો હતો, પરંતુ રાજનનો પતો નહોતો. ક્રાઇમ બ્રાન્ચની ટીમે રાજનને શોધવા સૌરાષ્ટ્રમાં ધામા નાખીને રાજન મારવાડીની શોધખોળ શરૂ કરી હતી.